Siçwan, Stewr
Sîçwa anko Sîçwan, an jî Siçyan , (1928: ?; 1946: Siçvan; bi tirkî navê wê Başağaç e) gundekî ser navçeya Stewra Mêrdînê ye. Ev gund bi temamî ji 33 mala pêk tê. Di navbera du çiyayan de hatiye avakirin lê derdorê wê yî din jî hemu çiya ne. Li derdorê vî gundî Dêrslavê, Memika, Zivinga Menda û gundê Cewzê hene. Li ser rêya Midyadê û Stewrê ye. Qereqola leşkeran di destpêka wî gundî de heye ji ber wê yekê rêya vî gundî berî gundên din hatin qirkirin. Kuçeyên gund hemû bi kevirê peyagerê hatine avakirin û li vî gundî pergala kanalîzasyonê jî hatiye raxistin. Giyayê herema wê bi pirahî zerd e, lê bî kêmahî beyar û mêrg jî lê hene. Ev gund bi kaniyên xwe navdar e. Gelê Sîçwanê ciwan bi pirahî çûne Stembolê û wekî din jî li Ewropayê jî xelkê wî gundî hene. Di gund de bi pirahî extiyar dijîn.